
By 
ay eć je evo deset ljeta, | 
i Što su ove pjesme male z 
Tumačeć mi čuvstva sveta 
Same sobom nicat stale ; 
A ja sad ih skupljam istom, 
Pa ih slažem kako znadem, 
Da ih smierno dušom čistom 
Svome milom rodu dadem : 
Ne bi li se tim proniela 
Mojim dragim čast i hvala, 
Zaboravi pak otela 
Spomen mojih ideala. 

Jer nju nije u svom jalu 

: Satrt mogla samrt kleta ; 
Ljubio sam dievu malu, 
Bilo joj je dvanaest ljeta ; 
Nije znala živa glava, 
Da ju moje želje snube, 
Ta bijasmo djeca prava, 
Andjeli se tako ljube ! 
Istom kad ju Bog pozvao, 
Ja sam dušom razjadjenom 
Ove pjesme propjevao 
I proplako s majkom njenom. 

Njoj su ove pjesme bile 
Utjehom u težkoj tugi, 
Jer su vječnu spomen vile 
Mojoj divnoj maloj drugi ; 
Ja sam za to njojzi htio 
Njih posvetit srca smierna, 
Al me i tu zadesio 

Jad udesa prečemerna: 
Jer i majka u grob pala, 
Prekrila ju smrtna tama, 
Ah! a nije dočekala 

Ni posvete tih pjesama. 


Ali ja ju još i sada : 

Kano svoju majku štujem, 
Pa joj, plačuć s težka jada, 
Ove pjesgpe posvećujem: 
Nek joj u njih s Tugomilom 
. Spomen živi na sve vieke, 
A ja ću ju s braćom milom 
Od propasti čuvat prieke ; 
Jer dopustit mi ne ćemo 
Da se hrdja i nje maša, 
Već kad i mi preminemo 

Cuvat će ju djeca naša. 

Tugomili 

Moj uzor, o kom davno moje srce snilo. 


Ljepotom Tvojom mala sjala se kapelka, 
Sa Tvog se lica blisto duše pokoj čist: 


> 'Tol nevinog i divnog božjega andjelka 


Ni Rafaelov nikad ne stvorio kist, > 
Madone rišuć divne u andjelskom roju, 
Ko tad što bješe Ti uz sladku majku Tvoju. 


Sa divnog lika Tvoga ne svrnulo se oko, 
Prenielo sliku tu u srce mi duboko, 

1 ono se je k nebu diglo željom čistom, 

Da branitelj mi žićem andjel bude taj, 

Jer griešnik slab i velik ja bih uz njeg istom 
Na zemlji i na nčbu steko blažen raj, 


Pa bilo makar samo soli nam i hljeba, — 


Al drugčija bijaše volja višnjeg neba. 

Kroz dva si divna ljeta čuvaricom mi bila 
I smjelim željam mojim već su rasla krila, 
U duši već sam sretan raj budući gledo, 
Razblažila me posve Tvoga -milka moć ; 
Tad iznenada Ti, o milo moje čedo, 

Ko u morje biser, u groba pade noć ; 

Ko kada mrazni vjetar nježne srazi hvoje 
I Tvoja tako samrt srazi srce moje. 


Al Tebe, moja dušo, viek duša mi se sjeća, 
Jer s Tobom žića mog je pokopana sreća! 

I smrtno kad ti zvono udarilo muklo 

I kad ti divno tielo skrio grobak Tvoj: 

I moje tad je, janje, biedno srce puklo, 

A tamna nojca skrila jadni život moj, 

Ter sad mi vazda misli turobne i jadne 
Oblieću grobak dragi pokraj Save hladne!— 

Moje srce 

cMAoje srce crkvica je biela, 

U njoj divan žrtvenički kam, 
| Na njem gorit života će ciela 

Za Hrvatsku ljubavi mi plam. | 
Na njem sve ću žrtve doprinašat. 
Za slobodu milog roda mog, | 
Na njeg sve ću moje želje snašat. 
Ne bi li ih ostvario Bog. 


Al pod kamom tim je raka ciela. 
U njoj žića počiva mi pol, 

Moje srce crkvica je biela, 

A u njojzi grobak drag mi: tol. 
Nad njim samo krst se diže mali, 
Pod njim draga vječni sniva san : 
Crn mi udes nju u grobak svali, 
Al i mrtvoj u srcu je stan. 

Ni vila ljepša nije, 
Neg tvoj što bješe kras: 
Te oči, munje dvije, 
To lišce i taj stas! 


Uzplamtiše mi ćuti 

U milka žarki plam, 
U narav se zaputilh 
Sa mojom srećom sam. 


I liep sam vienac svio, 
Ubravši mnogi ceviet. 

I sretan, blažen bio, 

Ko moj da ciel je sviet. 


ša 
Spomen-cvisće | 
1 
4B proljeće je bilo, 
Bijaše divan maj, i 
| Kad dievče spazih milo, 
Moj uzor i moj raj. 

Al dodje zima ljuta 
I svenu list i cviet, 
Sred snježnoga joj skuta 
Bijaše svemu mriet. 


Moj uzdah svietom lieće, 
Gdje ciela narav sni: 
— Uvenulo je cvieće, 
A u grob pala ti! — 

Moja srećo, moja tugo, 
Jednoč sam te samo gledo, 
Al to tako nježno, dugo, 
Ko da za te umriet htjedoh. 


Kao da sam znao, lane, . 
Da te više vidit ne ću, 
Mlada žića divne dane, 
Izgubljenu moju sreću. 


Sjajno ti je bilo oko, 

Još me od njeg srce zebe, — 
Minu ljeto, a duboko 

Zemlje humak prekri tebe. 


U dalekom, pustom kraju 

Ja sam čuo glas taj kobni, 

Ljubio u težkom vaju 

Svaki krst i humak grobni. 
..——.....—————— 

Miko mi je sunee sjalo, 
Dani bili — groba noći ; 
Ipak srce ne prestalo 
Tebe ljubit žarkom moći. 


Smijali se podlo, muklo : 
A ja niti ne poludih, 
Nit mi biedno srce puklo! 





Smijali se meni ljudi, 

Ti da nisi više! vjerovat ne mogu, 

Nit dokučit to će biedni razum moj: 

Ti da nisi više! van da samom Bogu 
Svidjelo se tobom resit priesto svoj. 

Moja Tugomilo, moj andjelu divan, 

Tad rad tebe na me bi sam Višnji kivan. 


Bio sam siretan, nigdje nikog svoga, 
Tada nadjoh tebe, kruni alem kam, 
Nadjoh moje zlato — i od časka toga 
Tek za pravu ljubav na tom svietu znam : 
U tom toli težkom tog života boju 

Jačila si nadom biednu dušu moju. 


Ti mi bješe nebo ; čisto srce tvoje 

Štitilo ko genij mog je žića tiek, 

S tog sam Višnjem vazda slao molbe moje 
Da ne snadje samo tebe udes priek: 


E: 

Zdvajao sam, da te izgubio ne bi, 
Jer što bijah, mila, sve bijah po tebi. 


Sve bijaše zalud, zalud, moja dušo, 


Jer je brzo imo moj se život strt; 
Smierne molbe moje nije Višnji slušo, 
Il ne sluša njega neumolna smrt ; 
Spustiše te, zlato, u tu zemlju crnu, 
A za uviek radost meni ledja vrnu. 


Hrvatska te krije, moja zemlja mila, 
Gdje no živi narod divan, ali — rob; 
Hrvatska od mlada draga mi je bila, 
Draža odkad u njoj tvoj je dragi grob: 
U njem sve su moje pokopane nade, 

U svom krilu sad ih Hrvatska imade. 


A ti snivaj sladko! doskora ću i ja, 
Na tom svietu tako tek sam mrtvac živ ; 
Smrvila me rano za te žalost tija, 
Sve da nekoč bijah kano sokol siv ; 
Sad mi jedva jošte bolna duša diše, 
Zdvajajući gorko: ti da nisi više! 

Rano si, dušice, u grob mi pala, 

Nisi još pravo za život ni znala; 
Radost medj' tvoje riedko se vraća : 
Majčica plače, plaču ti braća. 


Jelenak paso u cvjetnome lugu, 

Milovo nježno košutku driigu ; 
Grmnula puška: jelenče što je. 
Nije li ljube nestalo tvoje? 


Rano si, dušice, u grob mi pala, 

Nisi još pravo za život ni znala ; 
Samcat sam osto mile bez drige, 
Za tobom srce pogiba s tuge. 


S dragim na moru letila lasta, 

Šumilo more, mećava nasta; 
Lastiću, oj! što plačeš mi s nuja, 
Ugrabi 1' ljubu biesna oluja? 

Rano si, dušice, u grob mi pala, 

Nisi još pravo za život ni znala: 
Ne će mi brod do željne doć luke, 
Zagrlit tvoje ne će me ruke. 


Ne čuješ mene nit pjesmicu moju, 
Andjeli tebi divnije poju ; 
Mlado mi srce pogiba s jada, 
Al ti si mirna, blažena sada. 

Tek sam imo tebe, uzeše i tebe, 

A ja ostah biedan, ko sred polja kam ; 
Ostah kano prosjak, sam samcat za sčbe, 
Uz nevolju, tugu, čemer jad i čam. 


Poniela si sobom polu srca moga, 
Poniela si sobom sreću žića mog, 
Sve su moje nade usred groba tvoga, 
Ništovno mi žiće bez žića je tvog. 


Ja sam s tobom umro; i da doma nije, 
Ne bi, dušo, bilo niti mene već: 

Za Hrvatsku mora srce još da bije, 
Za Hrvatsku ono i u grob će leć. 
Otačbini mojoj sto ljepota divnih 
Mučeničku davno pripravilo kob, 

Ter joj odsvud prieti suvražnika kivnih 
I ostankom njenim pripravljajuć grob. 

Branit ću ju, dušo, sve do kapi krvi, 
Kada na nju srne suvražnik joj ljut, 
I kad vrelo tane mlad mi život smrvi 
Sdružit će nas, Tugo, svetog doma skut. 


Nakon borbe krute u slobode slavi 

Pitati će braća i za me koj dan, 

Pa će možda reći: ,Bješe Hrvat pravi, 
Sad u sretnoj zemlji s dragom sniva san!“ 

EN eko ti nisam rečice jedne, 

Ljubnuo nikad ustne ti medne: 
i Ipak bi srce ljubavi puno, 
Za tebe, dušo, žića mi kruno! 


Kraljević bio, kazuju priče, 

Ljubav u mladu srcu mu niče, 
Osvoji poput molbe ga tije. 
A da si drage vidio nije. 


Ljubio dievu žarkom je moći. 

Uzdiso za njom dane i noći, 
Pogibo s jada, venuo tišce, 
Ne mogo naći dragino lišce. 


Tek kad bi pokoj svlado ga blagi 

U snu je vidjo uzor si dragi : 
Snijuć se smijo. bdijući plako, 
Dan mu za danom ginuo tako. 

Zašto mu srećom sinulo lice 

Nad vodu kad se vinuo nice? 
Zašto je tako samotan za se 
Tepao nježno ljubavi glase? 


»Uzoru divni, kraljice mila, 

O tebi duša davno mi snila !“ 
Zanosnim tako srca si klikom. 
Mladić za svojim segnuo likom. 


Sad kad jezercem nojca se vine 

Glas ko da ječi tuj iz dubine: 
»Ljubi, o ljubi! sladka je ljubav, 
Bez nje ti život ne bude ubav!“ 


Kazuju ljudi, kazuju priče, 

Kraljević biedni oto da kliče, 
Gorom i dolom glas mu se gubi: 
»Sladka je JAN: ! ljubi, o ljubi !“. 


Blizu mi rodno bilo je mjesto, 

Tuj sam samodrug bludio često, 
Gledo, gdje val se nježno lelija, 
Večer kad s neba panula tija. 





Malo jezerce bilo kraj dvora, 
Ljubila noć ga, zlatila zora, 
K njemu samodrug doša je jednom 
S ljubavlju žarkom, tugom si Jednom. 
—————— i 

Slušo, gdje šapće mirisno cvieće, 
Gledo, gdje slavulj slavici lieće, | 
o, gdje narav ciela me snubi : 
»Sladka, je ljubav! ljubi, o ljubi!“ 


U srce ljubav udje mi tajno, 

Baš ko u nojcu sunašce sjajno ; 
U srcu uzor niče duboko, 
Ali ga bistro ne vidje oko. 


Često kad zora granula mila 

Preda mnom biela niknula vila ; 
Klicah joj : ,Stani, mileno čedo!“ 
Ali tek maglu zagrlit htjedoh . . . 


Tugice! kad sam vidio tebe 

Šaptnule ustne same od sebe : 
»,Uzoru divni, kraljice mila, 
O tebi duša davno mi snila!“ 


Ti si mi bila božica divna, 

Al mi te uze sudbina kivna: 
Reko ti nisam rečice jedne, 
Ljubnuo nikad ustne ti medne! 


Zaludu sada traži te duša, 

Jeku kad ciele naravi sluša, 
Sunašce zemlju zlatom kad rubi: 
»sladka je ljubav! ljubi, o ljubi!“ 

Sladka je ljubav? Čemer je meni, 
Odkad si u grob legnula zdeni! 
S neba su pale zviezdice moje, 
Gasnule posred rake su tvoje. 


. Zora kad cielim nebom zaplavi, 
Tugom mi glas se u srce dubi: 
»sladka je ljubav! ljubi, o ljubi!“ 


Reko ti nisam rečice jedne, 

Ljubnuo nikad ustne ti medne : 
Gasnuli nisu ljubavi plami, 
Malo jezerce čudno me mami! 


Draga je smrt mi, život je jadan, 

Ljetnog je sunca tračak mi hladan, 
Mrtvo je srce, lomno mi tielo : 
Dajte mi, dajte — čitat opielo! . .. 


oro 


Sada kad nojca mrakom se javi, 


dot 

Kletva 
i) ponoći u samoći, 


+ Kad se zviezda nebom trune, 
i Padajuć u krilo noći, 
Mojom dušom očaj mune, 
Moje srce gorko kune, 
Zdvajajući: to si ti! 


O po dana iz tihana, 

Kada blagi vjetrić dune, 
Pa kad hvojku sa jablana 
JI s topole k zemlji sune, 
Moje srce gorko kune, 
Zdvajajući: to si ti! 


Iza noći divnom moći, 
Kada zviezde zoru krune 
. Pre neg im je s neba poći, 

Kad već gasne svjetlost lune, 
Moje srce gorko kune, 
Zdvajajući : to si ti! 


Kad sred cvieta toga svieta 
Gledam ljude sreće pune, 
Ljubav gdje no zemljom lieta , 
 Usrećujuć milijune, 

Moje srce gorko kune, 
Zdvajajući : gdje si ti?! 

Spomen 


S DA . 
0 avolio sam tebe, 


A bijah diete jošte, 


. Pa htjedoh dat za tebe 


I srce od milošte. 

Ti bješe toli nježna, 

Ko andjel raja vedra, 

Ko cviet, što proljet snježna 
Iz svoga čarne njedra. 


Ko sveticu te štovah 

Tek jajnim srca žarom, 

I smierno pjesme kovah 
Mom raju — tvojim čarom. 


Nit znala duša živa, 

Što srce moje kriepi ; 

— 1 školjka stidno skriva 
Svoj alem, biser liepi. — 

Nit znala, dušo, ti si 
Za ljubav moju tajnu ; 
— 1 zvjezdica u visi 
Za zemlju ne zna vajnu! — 


Ti bješe nebo meni! 
Al jao! ne za dugo — 
Sad grob te krije zdeni! 


: To biedno srce moje 
Zaboravit te ne sme: 
U spomen tebi poje 
Te milotužne pjesme. 


Bar kadkada se time 
l.utjeha mi vraća, 
Kad rad njih požali me 


O Tugo, moja tugo, 
I majka ti — il braća. - 

Još te ljubim 


Zar ja ljubit više ne smem, 

Zar se meni samo krati 

Svoju dragu dragom zvati, 

Uzdahnuti, osjećati ?! 

Tko mi može ljubav ubit, 

Ma da j' srce razkidano: 

Ja te ljubim, čedo moje. 

Čedo moje — zakopano! 
Jovan Jovanović 


ad se sjetim tvoga groba, 
Srcem planem, okom kresnem, 
Pa se pitam sred žaloba: 

Zar ja ljubit više ne smem: 


Mnogi nadje raj si odje, 
Ja mu bijah tek pred vrati, 
Al da noga u njeg podje 
Zar se meni samo krati ? 


Sretno j' pilo milka doba, 
Al je mino sanak zlati; 


a m pv gra 





Sad .me smrti prieči zloba 
Svoju dragu dragom svati, 


Pa se ljudi jošte smiju, 
Sto me takva tuga shvati: 


Mrzit znadu, ne umiju 
Uzdahnuti, osjećati! 


Ali ja ću sve do smiti 


. > Svoju diku štovat, ljubit ; 


Tko mi može dušu stiti, 
Iko mi može ljubav ubit: 


Kano škrtac mamon zlati, 
Moje čedo iilovano, 

Ja ću tebe spominjati, 
Ma da j srce raskiđano! 


Ko pre smrti i za grobom 
Sree moje svedj jedno je, 
Svedj uzdiše još za tobom: 
Ja te ljubim, čedo moje! 


Al i zdvaja srce moje 
S tolko jada izjadano: 
Čedo. moje mileno je 
Čedo moje — sakopano ! 

Ba Jovan Jovanović 

Mrtvoj ljubi 


Ti si mrtva, moj živote, 
Otišla si s ovog svieta ; 
Toj daljini nema mjere, 

Pa zar i to da nas smeta? 
Neka pada nad i vjera, 

To mi ljubav i ne svlada! 
Ja te ljubim, prazna sjenko, 
I bez vjere i bez nada! 

Ko kad s ruže miris pane, 
Iž si mrtva, moj živote! 


Kano suncu proljetnome, 
Ko ljepoti nježnog cvieta, 
Brz bi konac čaru tvome, 
Otišla si s ovog svieta ! 


A ja ostah biedan tako 
I bez nade i bez vjere ; 

Ja sam zdvajo, ja sam plako: 
Toj daljini nema mjere | 


Nebom, zemljom, smrtnom vlasti 
Razstavi nas sudba kleta, 

Al i ja ću u grob pasti — 
Pa zar # to da nas smeta? 


Moja ljubav, što očaja, 

U grob mene hladni tjera, 
Ne nadjem li tamo raja 
Neka pada nad it vjera! 


Ta bez tebe i onako 
Trpio sam dosta jada, 

Al je trpit bilo lako, 

To mi ljubav i ne svlada! 


Tješila me uz sve čame 
Spomen na te, o milenko ! 
Šaptale mi ustne same :: 

Ja te ljubim, prazna sjenko! 


A] bez tčbe, sreće moje, 
Pust je meni život sada, 
Srce moje nesretno je 

| des vjere 1 bez nada! 

| Očaj 
a 
/(Q) trvene su nade moje 5 | 
1 Ko od mraza nježne hvoje, 
i Putnik žiću na bezpuću | 
Zviezdu motrim zamiruću. 
Oh! pa zar se u plač dati, | 
Ziv se jadan zakopati? 
Gle, a Drava duboka je, 
Utolit će moje vaje! 
as 


Il ću čekat milost neba, 
Prosjačeći koru hljeba? 
Gle! a zrno samokresa 
Stvorit će mi raj, nebesa ! 


Strvene su nade moje 

Ko od mraza nježne hvoje, 
Moje srce gorko strada 
Bez utjehe i bez nada. 


Kad ne mogu jad svoj snosit, 
Ne ću milost svieta prosit! 
Čut njegova ledena je, 

Moje vaje — ne poznaje! 

Moja zviezda 


. Tiha spusti noć ; 
Ko majčine oči vidiš nebom sjati 


«(gy 
M 'a zemlju se, ko nad čedo mati, . 
od 
1 Zviezda moć. 


Svud tišina, tek kad vjetrić pirne, 
Drhće list i cviet, 
Kao da se ljuti, što i njega dirne 
Blag mu liet. 


Kano andjel san je svio krila 
Na taj divni kraj, 
. Samo jedna zviezda zastidjuje mila 
Lunin sjaj. 


U busenku drhće ruže hvoja 
Na slavujev poj ; 
— Gledji, majko sladka,to je zviezda moja, 
Život moj! — 

Vratila mi moja mila mati: 
— Znaj der, sinko moj, 
Tuj na svietu ko zviezda te prati 
Udes tvoj. | 


Svaki čovjek ima zviezdu svoju, 
Pa ju može zriet ; 
Al tražit ju stane 1, pak i nadje tko ju, 
Mora mriet! — 


Ja se smijah, kad to reče majka, 
A uz srca žar, 
Pak si mišljah mladjan : to je pusta bajka, 
Priče čar! 


Al minulo ono vrieme zlato, | 
Ko djetinji san ; 
Majčicu mi divnu skrio skoro na to 
Grobni stan. 


Ma ni duša nij' me tješit znala, 
U grob htjedoh poć ; 
Ko na cvietak bura, na život mi pala 
Mrka noć. 


Tada nadjoh tebe, Tugo moja, 
Divni alem-kam ; 
Ko kad ranjen junak nadje iza boja 
Mira hram. 

Ti si bila moja zviezda mila, 
Milku žarka moć, 
Al ko pravdu zloba doskora te skrila 
Grobna noć. 


Kano griešnik u smrtnome znoju 
Prokleh cio sviet! 
— Oh! tko zviezdu traži, pak i nadje tko ju 
Mora mriet! — * 


go 


* Hrvati mog rodnog kraja pričaju, da svaki 
čovjek imade svoju zviezdu, kao neki udes. Ali nipošto 
ne valja pogadjati: to je moja zviezda! jer tko slu- 
čajno pogodi, mora do mala umrieti. 

GUU)minulo je sunce, baš ko i moja sreća, 


be 


Na zemlju pala noć, na tugu da me sjeća; 
| Al vratit će se sunce, kad zora zarumeni, 
Tek moja ne će sreća vratiti se meni. 


Na vedru nebu zviezda sjaj se blista, 

O tako svjetla bi joj krepost srca čista ; 
A granje ljubi nježno dah vjetrića blaga, 
Oh! tako nježna, tiha, bi joj duša draga. 


Sa čista neba lune sjaj se toči, 

Al sjajnije bijahu njene divne oči ; 

U mjesečevu srebru pliva narav ciela, 
Srebrenija bijaše ručica joj biela. 


Kroz tihu noć se gubi glas slavuja, 

U biednom srcu mom razbjesnila oluja, 
Pa divyskom ono silom prsa skršit radi, 
Da tako jednoč barem jenjaju mu jadi. . 

Al kakva to me prikaz čudno mami, 

Ko da je biela vila, sjajni su joj prami, 
Ustrmila se hladno, na glavi krst joj eno, — 
I nestane je pre, no što bi okom treno. 


Za čas tek mine, časkom se zablista, 

Baš ko i u mom srecu težkih jada trista ; 
A ja ju stići marim, ko pustu svoju sreću, 
Al ko da nigda jadan dostići jeneću!... 


U sumračju je zemlja, narav ciela, 

Tek uza me, ko vila, crkvica je biela ; 
Umirio se vjetrić, slavuljak, šturak drobni, 
A ja, oh! ja — na humak padoh grobni! 


Sa neba opet lune sjaj se toči, 

Sa suzami mal' nisu izeurile mi oči! 

A srcem miso rije, ko otrovana striela : | 
Oh! tu je mrtva sreća mog života ciela! 


Ko očajnički uzdah um mi bludi, 

O gdje su tvoje oči, lice, stas i grudi? 

Sve divne čare tvoje, moj raju kratkodobni, 
Sve prekrio je evo — mali humak grobni! 


Nad njim iz cvieća kam se diže sivi, 

Ko da me čudno kori: ,,Zar još ti srce živi?“ 
I onaj nadpis tužan! baš ko da mi se ruga: 
»Zar_ suma sašo nisi još kraj takvih tuga ?!“ 

Uklčsali u kam su divno ime, ' 
Ponosnije i on se ko da koči njime! . 
-A samo moje srce, ah! to srce jadno, 
Ko svetinju je kakvu skrilo si ga na dno. 


Već mjesec bliedi, zviezde već ne sjaju, . 
Slavuljak samo plače za tobom u gaju ; 

A ja ko kameri pust, sa srcem obumrlim, 
Još hladni spomen-kam nad tvojim grobom grlim. 


GRAD 


Moje pjesme 
i 
I, 
<£.S lomljeno je srce moje 
+ Negda nada puno; 
4 : : : : 
;. Cvieće moje mileno je 
Vihor pust odruno. 


Moje želje, nade smjele, 
U bezcilj se roje, 
Ko pod jesen sitne pčele 
Bez košnice svoje. 


Moje pjesme tuga prati, 
Poć im bi iz raja; 
Umrla im divna mati, 
Pa sad otac zdvaja. 


Moje pjesme, djeca moja, 
Sirotčad su jadna, 

Ko pred zimu čislo hvoja 
Plien vihora hladna. 

Moje pjesme tuga rodi, 
A moj uzdah kreće, 


Pak ih svietom k tebi vodi, — 


Al te naći ne će! 


O ta njih mi svud i svuda 
Prati udes kobni, 

Dok ne padnu — srećo huda! 
Na tvoj humak grobni. 


Slomljeno je srce moje 
Negda nada puno ; 
Ledeno je tielo tvoje, 
Mog života kruno! 


> E 

GLA ante me se, mudri rešetari, 
* Da mi srce Hrvatstvu ne mari: 
H Biedno što je sa nesreće svoje, 
> Mrtvu zlatu što te pjesme poje. 


Crvak, slaveć kriesnicu u travi, 
* Slavi zviezdu, njezin uzor pravi ; 
. Leptir, ljubeć žarko ružu rujnu, 
Ljubi proljet, njenu majku bujnu. 


Slavulj, slaveć milu svoju drugu, 
Slavi narav po čitavu lugu ; 
Rosa, ljubeć cviet i kamen grubi, 
Cielu zemlju cjelovom si ljubi. 


Ševa, pojuć suncu, kad se javi, 

. Poje nebu, što se nad njim plavi ; 
Vjetric, grleć čare cvieća draga, 
Grli zemlju, koja rodila ga. 


Ti si bila Hrvatica prava, . 

Cviet hrvatski grobak ti vjenčava: 
Pa što tebe slavi moja vila, ' 
Slavi narod, kog si čedo bila. 

Narodna 
&, 
E latjeco se bršljan sa lovorom, 


+ Da bi zašto, a o bor zeleni! 

! Stablo mu se do nebesa diglo, - 

| Golubica na njem gnjezdo svila, 
Visok bor se zelenio liepo, 
Ljubilo ga sunce i rosica ; 


U to grmnu grom sa neba vedra, 


Ter mu vito razpolovi stablo, 
Razpolovi — do u srce samo! 
Golubica k zemlji pade mitva, 
Odtad gnjezdo ostalo joj pusto ; 
Dodje zima s ledenijem plaštom, 
Zagrli ga zagrljajem lednim. 
Al je narav opet dobra hila : 
Do mala se bršljan sa lovorom 
Sve tihano oko bora vio. 

Oba su ga milovala liepo, 
Reseći ga zelenjem i cviećem, 

Slomljen bor se pomladio divno, 
Al se bršljan s lovorom natjeco, 
Koji će ga od njih ljubit bolje. 
To ne bio visok bor zeleni, 

Nego junak srca hrvatskoga : 
Qno mu se do nebesa diglo, 
Ljubav mila u njem gnjezdo svila, 
Grlilo ga ufanje i nada ; 

Nit to puče grom sa neba vedra, 
Već to jeknu samrt neumglna, 

Pa je njemu draga u grob legla! 
Odtad .srce ostalo mu pusto, | 
Došla tuga s ledenijem plaštom, 
Grlila ga zagrljajem lednim. 

Nit to bio bršljan sa lovorom, 
Već to bila — dva mu prijatelja! 
Oba su ga milovala liepo, 

Blažila ga utjehom i sviešću, 

Pak se jošter natjecala žarko, 
Koji će mu ugoditi bolje : | 
S tog mu oni draži od sveg blaga, | 
Dva sokola, do dva brata draga. 

Presretan bio, 

Ne znao tugu, ne znao jad ; 
Strašna je java, 

Nevolja prava, 

Bada sam zdvojan, pogiboh mlad! 
Dieva mi bila 

Kraljica mila, 

Ljubavju krunu htjedoh joj steć; 
Grmnuše gromi, 

Buwa ju slomi, 

U grob joj bilo mladjanoj leć! 


K zemljici padohb, 

Pitat se stadoh: 

»Andjelu zlatni, gdje si mi ti?“ 
Suzica kapnu, 

Zemlja mi šapnu : 

»,Meni u krilu spokojno spi!“ 

Ljubit ju smogolh, 

Spasit ne mogoh, 

S toga sam zdvojan, tuga sam pun! 
Žiće je jadno 

Valovje hladno, 

Krhak mi jako utjehe čun! 


Sanak sam snio, 

Presretan bio, 

Grijo me žarke ljubavi plam! 
Smrtna se zima 

Srca mi prima 

Odkada grobni krije te kam! 

sSnivaj janje 
dio 
Ga 
Ciiha noći, 
* Kad ćeš doći, 
Da i mene grliš tik 
Nebo tije 
Suze lije, 
Moje janje sladko spi. 


Snivaj, janje, 
Sladke sanje, 
Kako ćemo slavit pir! 
Snivaj sreću 
Raja veću — 


O ta tih je — groba mir! 


Cvieće struji 

Na oluji, 

Dok ga smrvi vihra huk ; 
Moje zlato 

Umiljato 

Davno krije smrtni muk! 

Noć je niema, 

Narav driema, 

Na tvoj grobak mjesec sja ; 
Snivaj blago, 

Čedo drago, 

Snivaj — kol sam sretan ja! 


Tiha noći, 

Kad će doći 

Smrt, da blag mi pokoj stre? 
S težkih jada 

Duša strada, 

S tuge živo srce mre! 

Plačidruzi 
BA 
Sf 
“RA ruža u gaju 
* Islavuj u lugu 
i Moje jade znaju, 
Diele moju tugu. 


Jutarca u času 

Na ruži gle rosu; 
Je li, suze da su, 
Što ih za te prosu! 


Slavuljak kad diže 
Svoj milopiev jače, 
Ja se kradem bliže, 
Šapćuć : tebe plače! 
I listak u gaju 
I cvietak u lugu 
Moje jade znaju, 
Diele moju tugu. 

Lahorci romone 

Ko strunice zlate ; 
Listak k zemlji klone, 
Klone — s tuge za te! 





A miso mi sjetna 

Bez utjehe lieće: 
Vrh tvog groba cvjetna 
Nujno je i cvieće!... 


Dom i draga 


BA) | 
£.0 talna ti je ljubav moja 
+ Ko pećina iz osoja, 

i Još stalnija vjera prava, 
Što te i sad obožava. 


Ti si bila gondje nježno, 
Crne oči, lice snježno, 

Vrat labudji, grudi zlate, — 
Došla bura, smrvila te! 


Ti si bila, moja snago, 
Hrvatske mi čedo drago, 

S tvog gubitka, s njenih jada 
Moje srce težko strada. 

Ti si raj mi izgubljeni, 

Sad Hrvatska raj je meni: 

Za nju past sred groba tija, 
Kud će radost željenija ?! 

Nju mi tare loša sreća, 
Viek me ona tebe sjeća: 
Ti si mi u groba tami, 
Hrvatska u biedi čami. 

Nje veselje — moja radost, 
Njena tuga — moja žalost! 
Kad se ona k sreći prene, 
Eto opet sretna mene! 

Utjena 

EAK SLOMI bila zjenica oka, 

i Zvjezdica posred neba visoka, 

Nisam ni smio pomislit na te! 
Nisam se nikad — nikad ponado 
Uza te spojit žiće si mlado, 

O tebi sanje sanjati zlate ! 


Ja sam tek želju gojio jednu: 

Za sebe makar srećicu lednu, 
Samo da tebi omilje pruža ; 

Bio bih blažen. ljubice mila, 
Samo kad ti bi blažena bila, 
Makar uz drugog: sretnijeg muža! 


Vidiš, a ni ta željica jedna, 
Toliko mala, toliko čedna, 
Meni se, jao ! kazala nije: 
Brzo je tvoja gasnula sreća, 

Kano na vjetru iskra trepteća, 
Grobni te humak davno već krije! 


Al ko da čujem s tvojieh usta: 
»mMani se, dragi, snatrenja pusta. 
Ima ti nešto dražeg od mene! 
Hrvatska još je nesretna, tužna. 
Za nju ti duša trpiti dužna, 

Ne da rad mene srce ti svene!“ 


Ljubavi moja hladnu u grobu, 
Prezret ću muke, prezret ću zlobu, 
Trpit ću rad za Hrvatsku svoju! 
Svaka će muka razkoš mi biti, 

A možda bih zdvajo, kada bi i ti 
Trpila sa mnom u otome boju! 

Zadnja molba 


GW 
NI eni sudba ne nagodi 


Sreću, ama da bi jednu; 
Moje sunce tek se rodi, 
Pa mi mahom opet bljednu. 


Ti si bila nebo meni, 

A što sad je nebo moje ? 
Moje nebo — grob studeni, , 
Pa i taj mi daleko je! 

O da mogu do tvog groba, 
Dok mi duša ne smalakše, 
Tuj da plačem sred žaloba, 
Da mi bude srcu lakše. 


Tuj da svršim srca jade, 

Tuj da kliknem zadnji puta: 
»Ti mi novi život dade, 

Nek ga grob tvoj i proguta!“ 
Pa da onda smrt me slomi, 
Da kraj tebe me pogrebu : 
Viš, jedina molba to mi, 

Što ju jošter šaljem nebu! 

Do vidjenja 


Ch ĆA 
— 4 2 


aši su se razstavili puti, 

I od onda ne će tuga da mi jenja ; 

Ne mogoh ti reći, što mi srce ćuti, 

Nit ti mogoh mladjan milo prišaptnuti : 

»S Bogom, nebo moje! S Bogom: do vidjenja !“ 

Moja duša ogreznu u vaju, 

Okameni jadno srce s tuge same, 

A dotle si, janje, ti u rodnom kraju 
U majčinom bila sladkom zaručaju, 
Ne misleći, jao! ni za časak na me! 


Al ti tome nisi bila kriva, 

Nisi znala, da te moje srce snubi, 
Ali znade 1 sunce, moja muko živa, 
Da o njemu mašak u travici sniva, 
Znade 1 rosa, da ju klinčac ljubi? 

Zaklinjo sam nebo nad sobome, 

Čistim srcem, što sam samo smago, 

Da još tek u porodjaju svome 

Pomrčati ne da sjajnom suncu mome, — 
Ipak u grob leglo moje čedo drago! 


Stani, pjesmo! Pukle guslam žice, 

Baš ko zlatne nade pustog mi življenja; 
Što smrt kleta jednom smrvi nemilice, - 
To je mrtvo blago crne sred zemljice: 
Tuj povratka nema, nema : do vidjenja! 

Tuga 

“e: l6, djetinskoj svojoj dobi 
+  Ljubio sam dievu milu, 
Ter se nado sretnoj kobi 
Na njezinu divnu krilu, 
Ko što eviet se rosi nada, 
Kad nastane proljet mlada. 


Al minule želje zlate, 

Kano ruže posred luga, 

Kad sve cvieće već ocvate, -— 
A ostala samo tuga ; 

U grob pala moja draga, - 

U prah zemski suza blaga. 

«<< a klone, narav šuti 

. Iza težkog danjeg rada ; 

i. Ništa sladki mir ne muti, 

' Van što slavulj pjesme sklada ; 
Trudnu zemlju mračak skriva: 
Moja draga tiho sniva. 

.Bura vije, vjetar šumi, 

Ko da s tuge sav sviet jeca; 
Oko mene grobni humi, 

A trudna mi noga kleca : — 
Oh ! umini, muko živa, | 
Moja draga tiho sniva! 

Koli me ljubiš, dobra dušo, 

A ja hladan poput kama, — 
O ta ja sam davno kušo, 
Da je ljubav — tuga sama! 


Nema više drage moje, . 
Da mi srce miljem plane ; 

Ta ti ne znaš nebu što je, 

Kad mu zviezda u noć pane. 


Cesto plah mi pogled srne 
Očima ti plave boje, 

Ali njene bjehu crne 

Još divnije nego tvoje. 


Često motrim potajice 
Obličje ti — ruže hvoje, 
Ali njeno bješe lice 

Još divnije nego tvoje! 

Mani me se, dievo plava, 
Nije više ljubav za me ; 

Moja ljubav davno spava 
Posred tihe grobne tame. 


Nema više drage moje, 
Zaman svud ju miso traži : 
Ljubav domu jedino je, 
Što mi jošte dušu blaži! 

* Prostire se vrtić mali, 


Nasred njega gredica je. 
A u njojzi ruža divna. 


Pokraj Save, vode hladne, 
Prostire se gradić bieli, 
Nasred njega kuća vam je, 
A u njojzi dieva divna. 


Viti bršljan tiho moli : 
»sini, sini, žarko sunce! 
I obasjaj mojoj ruži 
Divna krilca i njedarca!“ 


I ja moljah vruće toli : 
»Dodji, dodji, srećo zlatna! 
I nagodi mojoj ljubi 
Svakog milja izobilja!“ 

Jošte pokraj Save hladne 
Prostire se vrtić mali, 
Jošte u njem gredica je 
I u njojzi ruža divna. 


Jošte pokraj Save hladne 
Prostire se gradić bieli, 
Jošte u njem kuća vam je, — 
Samo moje dieve nema! 


Bršljan žalno ružu motri, 
Ona plaho spušta glavu, 
A vjetrić im šapće tiho, 
Da požale moju ljubu. 


A ja molim zdvojna srca: 
»Nini, sini, žarko sunce! 

I pretvori alem-kami 

Moje suze — njoj na grobu!“ 

Tiho struje vali plahi 

Ko uzdasi srca moga ; 

A vjetrić ih grli živo 
Kano očaj moje misli. 
Ljubica je krotka, stidna, 
Tuj u proljet divno cvala ; 
A vjetrić je tih, začaran, 
Ljubio ju, grlio ju. 


Ali došla bura ljuta 
Kano magla u jeseni, 

I srunila ljubičicu 

U krioce rieke hladne. 
Mali vali ponjeli ju 

U nepovrat, u daljinu, — 
Zalud ju je vjetrić stizo, 
Zalud za njom jeco tiho. 

I ti, Savo, teci samo 

U nepovrat, u daljinu! 

Ta i ja sam ljubu imo, 

Pa ju hladan grobak krije! 


Tvoji vali struje tiho, 
Kano tužni moji dani, 

Pa se gube kap po kaplju, 
Kano suze s moga oka. 


Oj! primi ih ti u krilo, 

Nek se sljube s tvojom vodom, 
Nek površjem sinu tvojim 

Ko kriesnise travom mekom ! 


I nek vazda sjećaju te 

Na grob dragi — ko i mene: 
Oh! kraj njeg mi teci tiho, 
Da se draga ne probudi! 

Divna li je nojca ljetna, 
Divna li je mjesečina! 
Sva je narav siha, sjetna, 
Kano da je zaljubljena. 


Svud tišina i mir blagi. 
Samo eno preko Save 
Golub leti strelovito, 
Leti dragoj na ročište. 


I ja podjem svojoj ljubi, 
Prikradem se njenim dvorom, 
Ali ona već počiva — 

Oh! na čudnoj posteljici! 


Ja prikleknem njoj do nogu, 
Pa ju motrim tajnim strahom, 
I ugaslim skoro glasom 
Prosborit joj jedva smijem. 

»O ustani, divno čedo! 

Ja ne mogu čekat više 
Svoje sreće, svog blaženstva, 
S tobom, dušo, u naručju! 


Evo smilja i kovilja, 

Pa ti pleti vienac bračni, - 
A ja idem tvojoj majki, 
Ne bi li te za me dala. 


Dobro znadem : nisam vriedan 
Tolikoga divnog blaga, 

Al će težkim suzam mojim 

I kamen se smilovati ! 


Divno čedo sluša tiho, 

Ja poljubim bielu ruku, 

Ja poljubim koralj-ustne — 
I poljubim — kamen grobni! 


———>————— 

Kad sam bio na tvom grobu, 
Divna moja mrtva ljubo! 

Ko i hladni tvoj spomenik 
Ja sam bio kamen zdeni. 


Olednila moja miso 

Ko i biedno srce moje ; 
Kliknuti sam s boli htio,: 
Pa zamrla rieč na ustih. 


I najzadnji siromašak 
Raduje .se žiću svomu: 
Oj! al na što život meni 
Bez ljubavi i bez tčbe? ! 


Moja duša tebe žudi, 
Moje srce tebe traži, 
Al najvišem u poletu 


Nadje samo — humak grobni! 

On je meni raj i pako, 
Pokoj divne sreće moje ; 
On je meni najmiliji 

Prašak zemlje na toj zemlji. 


S tog oprosti, što sam s njega 
Trgo bršljan. ružu malu, 

Da mi budu vječni spomen, 
Vječni spomen moga jada. 


“Bršljan znači vjeru stalnu, 


Divna ruža ljubav pravu, 
Jer još ljubi tvoju spomen 
Ko i tčbe srce mlado. 


] da si mi na životu: 

Bi I mi dala bršljan svježi, 
Bi | mi dala ružu divnu, — 
Tvoju vjeru, ljubav tvoju ?! 


ee 
(0) Go 


64 


V 


Gdje su moji sretni dani, 

Gdje je razkoš mog života ? 
Gdje li nada, gdje li sanci, 
Gdje je moja divna ljuba? 


Ja sve mišljah: san je strašan, 
Da mi ti u grobu snivaš! 

Ja sve mišljah: dan će svanut 
I ogranut moje sunce! 


Zaman misli; zaman nade, 
Ti si mrtva, Tugomilo! 
Nikad više sinut ne će 
Ljubavi nam sunce sjajno! 


Ja se jadu odtrć gledam, 

Ali zalud, moja dušo! 

Gdje se zimom smrznut ne će 
Mali val na rieci hladnoj? 


-———————————— 2 

Mali val je i moj život, 
Hladna rieka — sreća prieka ; 
Zapalo je sunce moje, 

Život meni led je zdeni! 


Al ti samo snivaj tiho, 
Ja muževno jad svoj snosim: 
Ta i tako nikad ne bih 
Ljubavi ti vriedan bio! 


Ja tek tužim, što je tužna 
S tvoje smrti majka tvoja, 
I u jadu tvoje braće 

Sad i moje srce plače. 


Da si živa, ti bi našla 
Vrednijeg od mčne muža, 
A u tvojoj liepoj sreći 
Ja bih našo sreću svoju! 

Granula je proljet mlada, 
Snieg okopno s doli, briega, 
I ko želju najmiliju 

Vidjeh jednu lastu milu. 
Leti, lasto, leti samo, 

Dok ti divna proljet cvate, 
Dok te blagi vjetrić kruži, 
Dok previeran drug te ljubi! 


Al minula liepa doba, 
Prevrtljiva kano sreća, ; 
Varava je proljet mlada, 
Kano sanja srca žarka. 


Iznenada došla zima 

I sjevernjak s njome ljuti : 
Biednoj lasti mrieti bilo 
Pod njegovim zagrljajem. 

Još u proljet mog života 
Doniela si nebo meni ; 
Nisam znao, što je ljubav, 
Što je sreća na toj zemlji. 


Al od vajkad sreća huda 
Poput zime prati mene: 
Ti si brzo u grob pala, 
Brže nego suza s oka! 


Minula je proljet moja, 

Ali nije ljubav žarka: . 
Ja te ljubim, moja ljubo;: 
Kano škrtac mrtvo Za 


I dok budem na životu 

Grlit će me spomen tvoja, 

I vazda će drag mi biti * 

Na tom svietu — ABToD ti hladni! 

Proljet 


<£20emlju s nebom ljubav spaja, 
+ Cviećem tihi vjetrić kruži 
j I mirisom sve opaja, 
J srce se s' srcem druži. 
A. sred raja divnog kraja 
Slavulj pjeva svojoj ruži, — 
Samo moja duša zdvaja, 
. Samo moje srce tuži. 

Ljeto 


zioh 
sa 


sČ 
e A oh! već vene šaro: cvieće, 
Al ne vene ljubav moja; 
Zemljom tajna bol se kreće, 
Žaleć evieće, čeda svoja. 


(> 


I moj uzdah svietom lieće | 
Bez prestanka, bez pokoja; 
Ali tebe naći ne će, 

Moja dušo, Tugo moja! 


—Gjo-- 

Jesen 


+) blaći se nebom roje, 


Često grmne grom nenadni ; 
Cvieće sklapa vedje svoje, 
Oplakuje život jadni. 

Zlatno klasje dozrelo je, 

Pa ga žanju ljudi radni ; 
Dozrelo i srce moje, 

Mrtva ljubo, — za grob hladni! 

Zima 


Mom svietom pustoš sama : 


4 


Kano i-u srcu mome ; 
Sve je posred tuge, čama, 
: Na tom svietu širokome. i 


Al je divna tiha tama 

U tvom stanu milenome, | 
Tiha tama i osama — 

Oh!.u grobu, dušo, tvome! ... 

Nezaborav 


je g] moja 
6 J , J 


Sladka Tugo, 

Mlada žića 

Divna drugo ! 
Slavulj poje 
Pjesme svoje, 
Očajno je 
Sree moje. 


gs 


Viek za tobom 
Miso bludi, 
Samo tebe 
Srce žudi! 
A cviet vene 
Poput mene 
Kraj milene 
Rake zdene ! 

O kraj rake, 

Gdje ti snivaš, 

Mir i pokoj 

Blag uživaš! 
Svietom tijem 
Ja se bijem, 
Suze lijem, 
Jad si krijem. 


Jerbo tebe, 
Svoju sreću, 
Zaboravit 
Nikad ne ću: 
Dok ne krene 
Smrt i mene 
Do žudjene 
Rake zdene! ... 

Ljubavi 


: Ah! ljubavi, ah! tajno sveta, 
Vjekovita ti dušo svieta, 
Života gorkog sladki mede, 
Ti sunce usred crne biede, 
Čarobit boljeg svieta slute, 
Dokučit tko će tvoje pute ?! 

August Šenoa 


Na novi. život ti me prenu, 
Obasja suncem plačnu zjenu, 
I ja sam na to ljuto plako, 
Jer ti mi bi i raj i pako, 

I radost sva i tiha sjeta, 
Ah! ljubavi, ah! tajno sveta! 


Kad srce klone s težkog jada, 
Tad ti me samo tješiš mlada, 
I kad mi dušu slomi tuga, 
Tad ona, tvoja vierna druga, 
Pod okrilje ti divno lieta, 
Vjekovita ti dušo sveta! 

Svoj život negda sladih tobom, 

Sad zdvojna tješiš me nad grobom! 
Pred tobom svaki očaj preda, 

Pak tajno čuvstvo opet gleda 

U moje srce da te svede, 

Života gorkog sladki međe! 


Da tebe nema, sunce milo, 
Ni ljudske sreće ne bi bito, 
. Jer u tom toli pustom žiću 
Na svietu tom si svakom biću 
Kog samo težke muke sliede, 
Ta sunce usred crne biede ! 


Ti jadnom sliepcu daješ oči, 

] hrom uza te smjelo kroči; 
Sred puste sreće, tuge hude, 
Iz ljudi tekar stvaraš ljude, 
Na zemiji toj sred biede ljute, 
Carobit boljeg svieta slute ! 


Al meni ti si neumolno 

Već izranila srce bolno, 

U grobu već je moja draga, 
Pa barem sad mi budi blaga! 
Al tko će do dna prozriet u te, 
Dokučit iko će tvoje puteP! 


BANI 

Tuga 


S Bogom, žiću, moj preliepi sanče, 
S Bogom, zoro, moj prebieli danče, 
S Bogom, sviete, nekadanji raju, 
Ja sad moram drugom poći kraju. 
O da tebe tol ne ljubljah žarko, 
Još bih gledo tvoje sunce jarko, 
Slušo buru, slušao oluje, 
Divio se tvojemu slavuju, 
Tvojoj rieci i tvome izviru, — 
Mog života vir je na uviru! 

KA Branko Radičević 


<ido 
tok) i si mrtva, a ja tužim jadan 
* Ko bez roda biedno sirotanče : 
i Sve mi nađe krije grobak hladan, 


S Bogom, Žiću, moj prelepi sanče! 


. Ti si bila vid očinji meni, 
Moje sunce, sladko moje ranče! 
Al odkad te slomi udes zdeni, 
S Bogom, zoro, moj prebieli danče! 

Crni su mi dani ko i nođa, 
A svi dugo ko vjekovi traju ; 
Gdje 1 je doba, kad ću kliknut moći: 


S Bogom, sviete, nekadđanji raju ! 





Sunce, mjesec u narav me zove, 
Da se divim njihovomu sjaju ; 

Al na što mi sve ljepote ove, 

Ja sad moram drugom poći kraju! 


Cieli sviet je uzburkano more, 

A ti strta mog si žića barko! 
Bukte čuvstva, ali me ne kore: 
O da teče to? ne ljudljak žarko ! 


Pusto nebo, nemilostno toli, 
Od svih varka ti najveća varko ! 
Da si mojoj smililo se boli, 
Još bih gledo tvoje sunce jarko! 


Ne bih pao u tol zdvojnu tamu, 
Pogibao mlad u težkom nuju ; 
Nit zapušten tako bih na samu 
Slušo buru, slušao oluju. 


Već bih blažen gledo narav bajnu, 
Kako cvate ko ruža u ruju; 

U srcu bih krio ljubav tajnu, 
Divio se tvojemu slavuju. 


x mome memo pe PR ae ra O PEN 

A ovako, gemljo, pako ljuti, 
Ja se smijem sudbe zlobnu hiru ; 
Sve me mori, sve me nešto puti 
Tvojoj rieci i tvome izviru. 


Još sred ljeta — već sam posred zime, 
Al i ja ću skoro bit na miru! 

Ja sam blažen, ta tješim se time : 
Mog života vir je na uviru! 

Na razstanku 


&S Bogom, kraju uzdisani, 

Zibko mojih sretnih dana! 
S Bogom, raju pokopani 
Posred tihog grobnog stana! 


Divni grade, malo ljeta 
Ti si meni nebom bio, 
I Madona u njem sveta, 
A uza nju andjel mio. 


Andjel mio moja draga, 
A Madona majka njena ; 
Oh! umini, suzo blaga 


Ljubavnieh uspomena ! 


Davno već joj divne čare 
Rodne zemlje grude tlače, 
Mene težka tuga tare, > 

A majčica i sad plače. 

Njenih suza žalostivih 

Svaka mi se srca takla, 
S njih u tebi ja proživih 
Raja slasti, muku pakla. 


Sred razkoši i veselja 
Jadu sam se odtrć gledo ; 
Zaman željo svijuh želja, 
Pokopano moje čedo! 


A sad evo poć mi treba 
U daleke svieta strane ; 
Gdje 1' će biti volja neba, 
Da dokončam svoje dane?! 


Moje srce, jadu sklono, 

I sad plače tugom mnogom : 

»S Bogom, divna ti Madono, 

Moj andjelu, s Bogom, s Bogom!“ 

s 


«X 
1 


Ali 

Kai vr i 
h amo sanje milovane, 

7 Gdje pokopah svoju sreću, 

i Proć ću svieta na sve strane, 
Ali tebe naći ne ću; 
Ljepote će opjevane 
Blažit dušu mi snatreću, 
Nać ću kraje željkovane, 
Ali tebe naći ne ću ; 
Prijatelje nać ću znane, 
Odkrit dušu im tužeću, 

. Jade svietu nepoznane, 
Ali tebe naći ne ću; 
Oko tvoje rake rane 
Sve se moje misli kreću, 
Misli duše izjadane, 
Ali tebe naći ne ću; 
Tako trajem svoje dane, 
Trpeć muku pakla veću, 
Proć ću svieta na sve strane, 
Ali tebe naći ne ću!... 

GA 
2) 
ob je, težka kob, 
+ Kad je čovjek sinji rob; 
ka ga ipak nada tješi, 
Da će minut težka kob. 


Kob je, težka kob, 

Kada dragu skrije grob, 
A ne može ili ne će 
 Dragog slomit težka kob! 


imo bI — 

Stan 

tan je, tih stan, 
f U njem raj moj pokopan, 
i Jer svu sreću mog života 


Krije drage tihi stan. 


Stan je, tihi stan, 

I tu želju gojim hman: 

Da mi bude bar po smrti 
Uz taj stanak grobni stan! 


Coća 

Miruj srce 


Tko je, srce, u te dirno, 

Da si tako sad nemirno ? 

Kano pticu u zatvori 

Za svietom te želja mori: 

Nij' u svietu nebo tvoje, 
Miruj, miruj, sree moje! 
Petar Preradović 


Da si sada toli sjetno? 
Oj, a negda ti si bilo 

Kano vedro nebo ljetno, 
Toli čisto i prozirno, — 
Iko je srce u te divno? 


Tajna tuga, tajna sjeta 

U tebi je stanak svila, 

Pa mi drhćeš ko sred ljeta 
Nježno perce cvieća mila ; 

Zar je zlobe dah te dirno, 
Da si tako sad nemirno 





Poginut ćeš, sve se bojim, 
Bez spomena svietu na tom, 
Izdahnut ćeš, a za svojim 
Uzdisanim divnim zlatom! 
Očajnim te ljubav stvori 
Kano plicu u zatvori ! 


Kud ćeš jadno takvim strujem 
Posred težkog doći jada? 

JI zar bolan da vjerujem, 

Da još i sad ko nekada, 

Gdje živ svatko tol ga kori. 
Za svetom te želja mori?! 


Davno sviet je mrtav za te 
Odkad nema čeda tvoga, 
Odkad venu grudi zlate 
Posred groba hladjanoga, 
Odkad svaka rieč ti poje: 
Nij u sviretu nebo tvoje! 


Tvoja ljubav davno vene 
.Ko pod jesen ruža medna, 
A tek živu uspomene! 

Al ne tuguj, smrt će ledna: 
Strt i tvoje nepokoje, 
Miruj, miruj, srce moje! 

Dan 


5) 
+1), an je, krasan dan, 


4 Ali sunce sja zaman, 
| Gdje ja motrim sunce svoje, 
Blagosivljem krasan dan. 


Dan je, krasan dan, 

Ali sunce sja zaman, 

(sdje pokapam sunce svoje 
I proklinjem krasan dan. 

“Mir 


g, 
dil. 
(Agd)ir je, tihi mir, 
+ Moja draga slavi pir, 
i Ali sjetno i polako, — 


Njojzi godi tihi mir. 

Mir je, tihi mir, 

Moja draga slavi pir 

I vjenča se s grobnim humkom, 
Njojzi godi vječni mir. 

Na te mislseć 


Ko 
u e 
ei \a te misleć, moje lane, 


+ Kad se tihi dan zabieli, 
bu daleke srćuć strane 
Duša mi se s' svietom dieli, 
Duša mi se neba hvata 
Na te misleć, moja rano, 
Moja dievo umiljata, 
Moje čedo uzdisano! 


Na srce mi tuga pane, 

Ljuća tuga od ocjeli, 

Na te misleć, moje lane, 

A kroz ovaj život cieli! 

I ko robče usred rata 

-Klone srce izjadano, 

Na te misleć, ljubo zlata, 
Moje čedo — pokopano! ... 

Gdje si 
Bo 


.h S umrak pada . . . Žarko sunce 
. Zlatnim rubom oblak rubi, 
A ja gledam, kako golub 
Nježno svoju drigu ljubi. 


I taj mah me jače mori 
Srca rana preduboka : — 
Gdje si, moja divna ljubo, 
Bjelolika, crnooka ?! 


S polja svog se seljak vraća 
U neznatnu kolibicu, 

Ali tamo raj si nadje, 
Ljubi svoju vjerenicu. 


Sve je sretno, samo mene 
Mori tuga prežestoka: — 
Gdje si, moja divna ljubo, 
Bjelolika, crnooka ?! 

Sjeta 


Sunce moje, željo moja, gdje si, 
Da !' me čekaš svoga vjerenika ? 
I! već bračna koprena te resi, 
I! si žrtvom hladnog okostnika ?! 
Sve me mori, sve me srce zebe, 
Da svojinom tudjom, dušo, nisi; 
A da su mi zamjenom na tebe, 
X Tekar suze i uzdasi tisi! . .. 
& Jovan Hranilović 


2(y)7 
> Nad ko zlato na svilenu sagu 
+ Sunce motrim vedrih na nebesih, 


i Ustne šapću molitvicu dragu : 
| Sunce moje, željo moja, gdje st? 


Od miline cvieće perca širi 
Na sjaj sunca nebu sa zrenika, 
A moj uzdah nose ti zefiri, 
Da F7 me čekaš svoga vjerenika? 
————————————————————————————————— 3 

Sjetan motrim ruže nježnu boju, 
Tako divna, dušo, i ti jesi! 

Oh, a znaš li žarku ljubav moju, 
Il već bračna koprena te rest? 


5 tuge trnem već na riečcu otu, 
Ko na zlobu podla klevetnika ; 
Ti si moja, jesi 1 u životu, 

H si žrtvom hladnog okostnika ? 


Za tvoj život i za tvoju sreću 
Ja bih rado žrtvovao sebe, 

O da živ te ja pregorit ne ću 
Sve me imori, sve me srce zebe ! 


Ta moj život, vedro nebo moje, 
Na tom svietu širokome ti si! 
A svedj misli tajnom tugom dvoje, 
: Da svojinom tudjom, dušo, nisi? 


Ni pomislit ja ne mogoh na to, 
Da me u dnu srca ne zazebe ; 
Sve razkoši, biserje i zlato 

A da su mi samjenom za tebe! 


Ali ljubav — tek su sanje zlate, 
Na životu ti već sada nisi! 

Sad još samo sjećaju me na te 
Tekar suge i uzdasi tisi!... 


anom 

Iza smrti 


Od 


£ ihoj noći u samoći, 
Kad se zviezde nebom plave. 
| Kad se vjetrić ljubkom moći : 
Igra kosom moje glave, 
Tihe sjene kruže mene: 
Da Y si sretna u te trene"? 


Da I već sanak nježan danak 
Plaća kruni srca moga, 

Da 1 već i tvoj kruži stanak 
Sreća mira sladjanoga, 

I sred same crne tame 

Da I se kadkad sjetiš na me? 


Moja dušo, san me slušo, 
Carao ti basne zlate, 
Orisat ti ljubav kušo, 

Što ju ćutim samo za te, 
Srce laže, ne premaže, 

Da mi samo jad svoj kaže. 

Puno žara svedj me vara, 
Da si još mi na životu, 
I još uviek raj mi stvara, 
A ne pojmi svu strahotu : 
Da već, jao! udes zao 
U grob te je pokopao! 


Tihoj noći u samoći 

Sada gorko, gorko stradam, 
Otimljem se tuge moći, 

Al ne mogu da ju svladam ; 
Sve bez kraja duša sdvaja, 
Ja sam prognan iz svog raja! 


Miso smjela mog andjela 
Ipak i nad zviezdam' ište, 
Hrli sjetna, nevesela, 
Svome zlatu na ročište : 
Tako iza smrti iste 
Snadju nam se duše čiste! 

Žao 
(So 
A <A : 
ko išto na tom svietu, 
+ Jedno mi je jako žao, 
4 Sto sam toli dugo plako 
I toliko uzdisao. 


Što sam samo oplakivo 
Svoju pustu sreću mladu, 
Dokle cielo čovječanstvo 
Skapava u težku jadu. 


A ti, da si na životu, | 
Ti bi rado život dala, 
Ne bi li mu gorke muke, 
Gorke muke umekšala. 


Gle i sada kano andjel 

. Tvoja sjena kruži mene, 
Koreći me: ,Stid te bilo, 
Mahom utri plačne zjene! 


Pa što god bi svojoj djeci . 
Učinio sve dobroga. : 

To učini i svoj djeci 
Cielog svieta širokoga !“ 


eee“ 

Usred noći ' 

/ 
ie već davno zemlju krije, 


Ciela narav sladko sniva, 
Samo moje sree bdije, 
Dušom drhće tuga živa. 


Duh u neznan kraj mi srne, 
Brži hitca lake striele: — 
(Gdje su one oči crne, 

Gdje su one ruke biele?! 


Tad najednoč tvoja slika 
Pred sjetnom mi dušom grane, 
Vedru nebu sa vidika 

Sjajna zviezda u noć pane. 
Mojom izbom pokoj niemi, 
Mojom dušom tuga sinja ; 

A u staklu svjetiljke mi 
Samo mali žižak tinja. 

Preda mnom je tvoja slika, 
Divan dar od brata tvoga, 
Mitav nacrt tvoga lika, 
Tvoga lika ljubljenoga. 


Stravljen motrim crte bajne, 
Stravljen motrim tu ljepotu ; 
Licem kanu suze tajne: — 
Oj. da si mi na životu! 


U to slika mah oživi, 
Draga li si, sladka varko! 
Tad, andjelu ljubezljivi, 
Mrtvu sliku ljubim žarko. 


I u milom razgovoru 

Sborim s njome u te trene, — 
Šušanj vjetra na prozoru 

I iz tih me sanja prene. 


Opet sve u tihoj sjeni, 
Samo mali žižak tinja, 

A dva put je težjom meni 
Moja težka girotinja. 

Ima časa 


& 


Kima časa, kad se moje 


| Oči tajnom suzom sviete, 


Oj, a ja bih plakat htio, 
Plakat kano malo diete. 


Ima časa, kada sam se 

Biesan smijem svomu jadu, 

Gotov ludjak, kom se samo 
 Težke kletve s ustna kradu. 


U tih časih rad bih skončo 
Sa životom svoje vaje: 
Jedna kopča s njim me veže, 
A ta kopča — Hrvatska je! 


ANA 


i AL 

Mala druga 


KA 
A oja mašta, moja tuga, 
i Viek si jednu sliku stvara: 


Preda mnom je mala druga, 
Puna milja, puna čara, 
Uzor srca mog. 


Sklonula je glavu milu, 

A u ruci cvietak bieli, 

Vene cvietak, al i ona 

Istu sudbu s njime dieli, 
Tajna šapće slut. 


Lišće palo sa drveća, 

Pa i ona u grob pala! 

Moja proljet, moja sreća, 

Brzo cvala i ocvala: — 
Svuda očaj ljut! 


PP 

Došla jesen, laste male 
Lete k jugu smjelim lietom, 
A i moje misli jadne 
Traže sada cielim svietom 
K njenom grobu put. 


Pa gdje takva bol me kolje. 
Sve na dobra mislim hata, 
Da u bojno srnem polje, 
Da izbavim rod Hrvata. 

Iz očaja tog. 

Primorčice 


ća I 
SNI 
“e A k ore, more veličajno, 

+ Kad te motrim malo bolje, 

A Ja se odmah tužan sjetim 
Na široko moje polje, 
Gdjeno bistra Sava teče, 
Gdjeno jablan k nebu siže. 
A kraj jeg se za crkvicom 
Mali grobni humak diže; 
O taj kobni humak grobni 
Razdvaja mi srce meko, 
Makar da je sada meni 
Tol daleko, predaleko ! 


GS) 

NI 


Ti se dižeš nenadano, 
Onda opet paneš ; 

Čas si mirno, uljuljano, 
Kano čedo uspavano, 
Časkom opet planeš. 


Tako isto slast i tuga 

Mog se srca prima ; 

Čas sam sretan, čas bih plako, 
I u mom je srcu tako 

Osjeka i plima. 


COME 

Sinje more viek se lomi 
Oko tvrda stanca kama, 
Ali mine viek za viekom, 
Što se ono zalud lama. 


Sinja tuga kano more 

I to moje srce Jama, 

Ali moje srce nije 

Poput tvrda stanca kama. 


oPye 

IV 


S puste hridi nujan motrim, 
Gdje se trga val za valom, 
Ko moj uzdah za uzdahom, 
A za mojom drugom malom 





Pa me smrtni očaj hvata, 
Pa me težki jadi more, 
Pa mi usta i prot volji 
Sama sobom progovore : 


Oj, vi vali, vi bi lako 

Moje težke jade skrili, — 

Tu sam sam sa svojom tugom, 
A daleko moji mili! 


orao 

Dok si bila na životu; 
Kakve li sam sanke snio! 
Momu duhu poletnomu 
sav je svemir tiesan bio. 


On je meni do nebesa 


 Zanosio snove mlade, 


A sad jedva životari 
Bez utjehe i bez nade. 


Tako smion brodić krene 
U daleke kraje žarke, 
Pa ga bura natrag baci 
Bez kormila i katarke! 

FEERK ka porezna 


"————————————————————————>- 


11 tko zna, gdje će smirit se sirota. 
Izgubio sam uzor svih ljepota, 
Pred kojim mi je srce zadrhtalo, 
Dok jošte nije nevino ni znalo, 
Da ljubav samo jad je i strahota. 
Al miruj, jer će i ta jenjat bura, 


Kad žica pukne, mora i zamnieti, 
Ko tihi jek il jasni bojni hura ; 


I na tvoj grob će srce mi donieti 
Oluja već, i kad ta jekne ura, 
Tad ja ću sretan, zadovoljan mrieti. 





' 
soneti 
BA, ' I 
A 
Brani sam sreću svog života, 
+ Ko lako perce moje srce malo 
| dNa tuge se je buri uzvitlalo, 
| 


JI 


Ti si šva u cvieću i bjelini, 
Na vjenčanje zar se spremaš sada? 
Ali ti si za to još premlada, 
Je li, dušo, tako mi se čini. 


Oj, al zašto, raju moj jedini, 
Zašto tuga tvojim licem vlada ? 
Zašto čujem plač, ko s težka jada, 
Zašto svieće pale na svjetlini? 


Ne ludujte, ne šal'te se, ljudi, 
Ta taj andjel samo sladko spava, — 
Tiho, tiho, da se ne probudi! 


Ti ne luduj! Hladna joj je glava, 
Hladne ruke, hladne biele grudi: — 
San je sladak, al je gorka java! 


NI 


Jest, budućnost liepa čeka mene, 
Još to jedno srcu godi malo, 
Da već jadno nije u zlo palo 

I da sada još po zlu ne krene. 


Zašto ne bi iza zime zdene 

Još i za me jednoč cvieće cvalo, 
Zašto ne bi još i za me sjalo 
Žarko sunce iza noćne sjene? 


Jest, budućnost još me divna čeka, 
Ja ću skoro mladjan ju dožudit, 
Jer ju vidim jurve iz daleka ; 


Na nov život ja ću se probudit, 
I to skoro, slut mi šapće neka, — 
HN ću zdvojit, ili ću poludit! 

Ne ću tajit, — nek se samo znade, 
Ja pred svojim ne stidim se činom: 
Ne ću tajit, da sam i ja vinom 
Zalievao svoje težke jade. 


Sjedeć slomljen posred družbe mlade, 
Tješio sam žarkim tim rubinom 
Svoje srce, skršeno sudbinom, 

Jerbo ljubi, — a ljubi bez nade. 


I kad sam se zanesao lako, 
Ljudi su se krstili od čuda 

Gdje sam zdvojan pjevao i plako ; 
Ljudi su se kupili od svuda, 


Pa su tad mi govorili tako: 
,,Blažen čovjek, al i — biesna luda!“ 


e: 

Ja se jadu ne mogu oteti, 

Sve je zaman, sve je uzaludno! 
Zaman sklapam svoje oko trudno, 
Ti si uviek meni na pameti. 


Uviek miso samo k tebi leti, 
Tražeći te svuda nedožudno ; 
Uviek srce spominje te budno, 
Kano rosu cvietak pramaljeti. 


Andjeoskom svojom si milotom 
Samo na čas javila se meni, 
Da me divnom zatraviš ljepotom, 


Pa da onda (jadu nesmiljeni!) 
Tol se brzo razstaviš s životom, 
Paklom čineć raj mi umišljeni! 

Dok ja plačem, smiju mi se ljudi, 
Jer ne znadu što je ljubav prava, 
Koja svoje sunce obožava 2 
I kad ono već u mrak zabludi. 


Oh! moj život snadje udes hudi, 
Moja sreća bješe — gorka strava, 
S koje i sad duša podrhtava, | 

S koje um mi hoće da poludi. 


A ti ljudi, bez srca i duše, 
Iz ljubavi i milosti same 
Od sebe me hladno odrinuše ; 


Ter sad bludim sam sred crne tame, 
Sva mi čuvstva za sviet otvrdnuše, 
Gdje se ni on ne smilova na me. 


Mimo Si a h|L >." 

Mir 


ANI ir, samoća, narav tiha, 

Ko sred hrama veličajna, 
Svuda čar i svjetlost sjajna, 
Mir, samoća, narav tiha, 
Kano kakva sladka tajna. 


Slast i razkoš dušom mojom 
Iza težkih nepokoja 
Razastrla krila svoja, 


Slast i razkoš dušom mojom, 


Hvala tebi, majko moja! 


Mir, samoća, narav tiha, 
Tu mi srcu divno godi, 

Tu me miso k tebi vodi, 
Mir, samoća, narav tiha, 
Tu sam barem u slobodi. 

* Većajać Nj 
mi žive 
Počni na 
Moja pame 
Šamo tebe 


Me SVlet, 
Na tira 
Mi jah 
Tati živ 
Ne bi 
Cd na: 


Znade 
Znad 


Vatroslavu 


RI 
ifo 


GV) 
gad mi duša mlada sva u očaj klone, 
i Sjećajuć se gorko pretrpljenih jada ; 





Kad mi živo srce već u zdvojnost tone. 
Plačući na grobu mojih liepih nada : 
Moja pamet jadna, sirota bludeća. 
Samo tebe traži i na te se sjeća. 


[4 

Ide svietom priča, da je drug za druga 
Na tirana nalog dao oči same ; 

Ali ja bih dao bez boli i tuga 

Isti život za te — kano i ti za me! 
Ne bi po me bila žrtva to već sreća, 
Od naslada svijuh ljepša, a i veća. 


Znadeš, što je pako, mrtva ljubav što je, 
Znadeš. što je grana, slomljena po sriedi ; 
Znadeš i veselja, znadeš tuge moje: 
Raduješ se sa mnom i plačeš u biedi! 

Što mi brat je rodjen, seka, otac, mati, 
Nada slast i sreću — tebe bratom zvati ! 

Jedan grobak mali — taj mi dušu truje, 
Taj i tebi često vrele suze mami ; 

Al još veći uzor moje srce štuje, 

A iu tvom za njeg žarki plamte plami : 
Hrvatska je divna, u njoj sve nam slasti, 
Za nju ćemo živit, za nju u grob pasti. 


Nek se širi pakost, nek se koči zloba, 
Nek se mienja samo, što se mijenjat mari, 
Mi smo i budemo, ma u koje doba, 
Vazda vierni druzi, prijatelju stari: 
Tvoja živa radost moje je veselje, 

Tvoje mile nade mog su srca želje. 


Eto gledji, brate, što nam srca spaja, 

Što nam sladkim miljem mlade topi grudi: 
Otačbina, ljubav, srodstvo osjećaja, 

Njima srce, duša, njima život budi! 

Uz taj sveti zavjet, uz taj poklič oba 

Bit ćemo si braća do i preko groba! 


>< 

Dobroslavu 


#)) obri druže mojih mladih dana, 


Mojih tuga i mojih veselja! 
Željo mojih najmilijih želja, 
Pozdravljam te iz dalekih strana : 
Kružile me vazda slasti same, > 
Ali tvoga srca nema ovdje za me! 


Sjećaš li se sretnijih vremena, 


Kad smo mi ko braća drugovali, 
Kad smo divne osnove snovali, 
Ko dva čeda mila, zaljubljena ; 

A ni duša nije za to znala, 

Al baš u tom naša sreća sastojala. 


Sjećaš li se onoga prozorka, 
Gdje smo često maštali na samu, 


Gdje si ti u prijateljskom plamu 


Zatomljivo moja čuvstva gorka ; 
A ja sretan, razblažen bih bio, 
Kad bi samo jednoč poljubit te smio! 

Sjećaš li se onijeh tegoba, 

Koje no se nadjoše već tada, 

Da razdvoje naša srca mlada, 

Ali zaman — i zaman do groba! 
Razstasmo se sudbe voljom priekom, 
Ali naša srca zajedno su viekom ! 


] kad svojih jada se spomenem, 
Tajnom suzom pune mi se zjene: 

Ti si jedin uzdržao mene, 

Da ne padnem, da po zlu ne krenem! 
Da ti nisi — već me bilo ne bi, 

Sve što jesam zahvaljujem tebi! 


Ti si bio jedin, koj me prenu 
Jednim trenom divnog oka tvoga. 
Koj ljubavju pobratimstva svoga | 
Trže iz sna moju dušu snenu, 

Da se ona na laganih krilih | 
Kano ševa do neba uzkrili. 





Da tu motri suncem obasjanu | 
Svoju drugu, sreću žića mlada, 

Da tu sretna sva si čuvstva sklada 
U čarobnu pjesmu milovanu, ' 
Koja nikne poput čarne duge 
Sama sobom iza težke tuge. 


xx 

To je bilo vedro nebo moje, 
Tako sjajno kano sunca tračak, 
Na njem samo maleni oblačak, 
Ali i on ružičaste boje, 

Ko da j' htio zlatit moju nadu, 
Da ću ipak vjenčat svoju mladu ! 


Taj oblačak, moje sreće puste! 
Mjesto da se u ništa razpline, 
Do ogromne dospje veličine, — : 
Cielim nebom oblačine guste ! 
Cielim nebom jadnog mog života, 
Svuda očaj, tuga i strahota! 


I tu, vidiš, tu bih stalno pao, 

Tko zna kud bi bura me zanesla, 
Kano brod bez kormila i vesla, 

Da ti nisi utješit me znao, 

Da ti nisi kano bratac vieran 
Podielio sa mnom jad moj neizmieran! 


Da mi nisi dao bratsku ruku, 
Da mi nisi reko tajnom korbom : 
»Pravi čovjek čeliči se borbom, 
Svoju ljubav prikloni svom puku, 
Koji danas značajeva treba 

Kano prosjak koru suha hljeba!“ 

Jest, moj druže, naš je narod 'divan, 
Ali viek ga tare udes ljuti ; 

O taj udes moju dušu muti, - 

"Ter sam na se zlovoljan i kivan, 
Gdjeno nemam Samsonove krvi, 

Da ga spasi, ili da ga smrvi! 


Gdjeno nemam čim da ga nadarim, 
Što bi njemu na utjehu bilo: 
Dižem mašti salomljeno krilo, 
Suze lijem i pjesme krparim, 

I te pjesme šaljem rodu svome 

U odielu toli kukavnome! 


Al ko i ti imam čvrstu volju, 

Da se posve Hrvatskoj odužim: 
Čistim srcem samo njojzi služim, 
I doslužit na bojnom ću polju! 
Nisam junak bez grieha i mane, 
Al sam dobar za dušmansko tane! 


Eto vidiš, taj me udes čeka, 

Sve će onda zaboravit mene, 

A i moje pjesme skrparene, 

Samo ti me zaboravit neka! 

Da ponesem jednu nadu sobom : 
Da ćeš brat mi ostat i za grobom! 

Poruka 

e 
“ez “) tvog sam groba ružu trgo, 
Pa i ona davno svela, 
Ter me sada čudno motri 
Tiha, sjetna, nevesela. 

Od te ruže u samoći 

Tvoju sliku maštom stvaram, 
Tvoju sliku miloliku, 

Pa se s njome razgovaram. 


»Li si, ružo, (ja joj velim), 
Na njezinom grobu cvala, 
Pa sad reci: je " mi dragoj 
Grobna tama dotežčala?“ 


A ruža mi odgovara, 

Svaka rieč se jasno čuje: 
polušaj sad, pa dobro pamti, 
Sto ti draga poručuje. 

Tiha tama dotežčala, 
Al je gora težka -tama, 
Sto je rod ti sahrvala. 


Za to gledaj, da čim prije 
Mine ota težka tama, 

Pa će tebe u svom grobu 
Blagoslovit draga sama!“ 

Majci 
u U i tebe prerano je 
" Za me crna raka skrila ; 
Trpio sam mnogo, mnogo, 
Nisam nikad kliknut mogo: 
Majko sladka, majko mila! 
Da ti znadeš boli moje 
U životu toli jadnom, 
Ti bi gorke suze lila, 
Ti bi mene požalila 
I u samom grobu hladnom. 
až 


Istom kano tiha zora 
Javila se meni druga, 
Ko andjelak, kip ljepote; 
Ali i nju smrt mi ote, — 
Meni osta samo .tuga. 


121 








I ta tuga kano mora, 
Zmijskog srca, ruke zdene, 
Kano kakva avet kleta, 
Kroz toliko pustih ljeta 
Morila je jadna mene. 


Težko mi je, težko bilo, 

Bez tvog mara, bez tog blaga ; 
Ja sam skoro žrtvom pao, 

Ja sam gorko uzdisao: 

> Majko mila, majko draga! 





Da je meni tvoje krilo, 
Da tu sklonem čelo trudno, 
Da pogladiš moje prame, 
Da se nebu moliš za me, 
Ne bi bilo uzaludno. 





Ali ipak gle i mčne 
Divna sreća obasjala, 

Na sav očaj, tugu dugu, 
Ja sam našo majku drugu, 
Koja mi se smilovala. 


Ruka drhće, plaču zjene, 
Tako hvalim njoj siroma 
Za tolike dobrobiti, 

Što ih pravo zaslužiti 
Ne ću nikad podpunoma. 

I kad nje se samo sjetim, 
Svladava me čuvstva snaga, 
Pa u pjesmi žarom smjelim 
Blažen evo i njoj velim: 
Majko mila, majko draga! 


Osjećajem čistim, svetim, 
Sva božanstva molim za te: 
Da te srećom blagoslove, 
Uz sinove sokolove, — 

Da ti opet zdravlje vrate ! 


Nek te dobro nebo štiti 

Da poživiš jošte dugo: 

Da ti pjesmom slavu svijem, 
Da te majkom zvati smijem, 
Pa ne želim ništa drugo. 


I to će mi molba biti, 
Dok životu traje sila, 

To zahvalnost slaba, mala, 
Što si raj mi žrtvovala, 
Majko sladka, majko mila! 

U smrt majke 
#1 raco moja, prijatelji vrli, 


f Zar i vama slomiše se krila? 

| zar već i vas crna tuga grli, 
Što je samo mojom ljubom bila? 
Zar je i vas smrt sa svojom zlobom 


Razplakala nad preranim grobom ? 


Oj, plačite! Jerbo to su suze, 

Što doliče najvećim junakom ! 

Pusta sudba majčicu vam uze 

U zamjenu s majkom nejednakom : 

S tužnom majkom, s pretežkom žalosti, 
Što će sad vas grlit bez milosti. 


Oj, plačite! Svaka suza žarka 

Nek u grobu vašoj majci kaže, 
Da vam ljubav ne bijaše varka, 
Što ju za nju vaše srce smaže: 

Ma da ona već u grobu sniva, — 
Grob je mrtav, al je ljubav živa. 


Oj, plačite! Ne plačete sami 
Pokopanu utjehu i nadu ; 

Oj, plačite! I ja plačem s vami, 
Vieran bratac u tom težkom jađu, 
I ja plačem u očaju gorku 

Svoju majku, svoju dobrotvorku. 


Svoje majke nisam ni poznavo, 
Mladjanu ju smrt u raku strati: 
Ja sam vašu majku obožavo, 
Ona mi je bila druga mati, 

Ona se je, srca bogodana, 
Smilovala na me sirotana. 


A ja evo sam se pitam sobom: 

Što ću njojzi u zahvalnost dati? 

Suze lijem nad njezinim grobom, 

Kličuć zdvojno : , Mati, divna mati! 

Tko će sada dizat polet mladi 

Mojim pjesmam, mojoj sirotčadi ?“ 
“Oj, plačimo, moji druzi mili, 

Jer te suze bezkrajne su ciene! 

Ne bi li se njimi zavjerili 

Čuvat milje uspomene njene 

Ko najveće i najljepše blago, 
Ko i naše prijateljstvo drago. 


A za njenu ljubav dragocjenu, 
Što nam i sad kano zviezda sjaje, 
Hrvatska nam evo u zamjenu 
Svoje srce, svoju ljubav daje: 
Uboga je i u biedi pati, 

Al je dobroj djeci dobra mati. 

Dvojba 


oN [ 
Gi a\bene težke misli more, 


A 


Dvojba mi se dušom mota: 
Ima 1, ljubo, još života 
Nad zvjezdanim nebom gore? 


Ima !' neba, ima ! pakla 
Za nagradu naših čina? 
Je I ta nova postojbina 
I od zlata il od stakla? 


Kakva I kob se tamo sprema, 


Ima 1 svega, što nam treba? 
Ima 1 tamo dosta hljeba, 
Kog toliko ovdje nema ? 


Ima 1 sreće i veselja, 
A bez suza krvavijeh, 
Što ih ovdje narod lije 
U slast svojih mučitelja ? 

Ima I tamo sudbe roba, 
Komu manjka sviest, sloboda, : 
Koji jadan od poroda 

Kune život svoj do groba? 


0%: 
Da li se i ondje čuje, 
Da se do dva srca snadju, 

Pa da onda u beznadju 

Jedno drugo oplakuje? 


Mene težke misli more, 
Dvojba mi se dušom mota : 
Ima 1', ljubo, još života 

Nad zvjezdanim nebom gore ? 


ge 

Mrtvoj ljubi 
Ab vo opet k tebi leti 


pet stara miso vierna, 


Da te opet jednoč sjeti 
Moga jada neizmierna, 
Koj mi mori prsa ova 
K6 milijun djavolova. 


Već je prošlo sedam ljeta 
Užasnih i težkih dana, 

Što je moja ljubav sveta 
Satrvena, pokopana ; 

A ja jošter svietom bludim 
I ne mogu — da poludim! 


Nigdje sreće nema za me 
Niti trunka,.niti zere ; 

Ja od tuge živim same 

I bez nade i bez vjere, 
Podajuć se griehom grubim, 
A još uviek tebe ljubim ! 


Ja te ljubim vrhu svega, 
Vrhu spasa duše svoje! 

Što je do nje i do njega, 
Kad već sve mi propalo je! 
I kad sviet mi vapi cio ; 
»Proklet bio! Proklet bio!“ 


Te mi kletve nije žao, 
Nek se ona vrši njemu ; 
Ah! duboko već sam pao, 
Al sam zlu si kriv sam svemu, | 
Pa sad motrim, srca zdena, 
Smier si žića promašena. 


A da ti si postala mi 
Viernom drugom u životu, 
Ne bih nikad, imena mi, 
Pao u tu ja sramotu, 

Da me, srca milostiva, 
Sviet taj tobož — sažaljiva! 


To me ruglo ljuto zebe, 
Pa mu vraćam mrzke volje : 
Neka žali sama sebe, 

To bi bilo mnogo bolje ! 
Jer već i on, sviet taj vrli, 
Sam u svoju propast hrli. 


Radi toga eto tako 

= Svaki čas bih proplakao ; 
Za mene bi bilo lako, 

Al je mog mi roda žao, 
Motreć, gdje ga bez slobode 
Na Golgotu jadna vode! 


Motreć sve to srca meka, 

Ja si lice moram skriti, 

Jerbo nisam ni s daleka, 

Što bi davno moro biti, 

Pa će ostat bez spomena 
Tiek mi žića — izgubljena ! 


Al kad rod mi budu htjeli 
I na križ već razapeti, | 

Ja ću biti sokol smjeli, 

Pa ću za njeg bar _umrieti ! 
A nek sviet mi grakće cio : 
»Proklet bio! Proklet bio!“ 

Bez naslova 


v) 
Nevina andjelka taj me svijet gledo, 


Kano dobar otac dobro svoje čedo ; 

Bio sam ko bršljan, koj uz stablo vito 
Do neba se vine smjelo, ponosito ; 

Bio sam ko bršljan, koj bez stabla toga 
Raste tek u kalu praha zemaljskoga. 
Ali ja sam smjelo k nebu dizo glavu, 
Bližnjem svietu svemu na ugodu pravu. 
U to težka sudba, tol umilna s prva, 
Otca, stablo moje, u grob hladni shrva. 
Sve mi zlatne sanke mladenačkog milja 
Progutala težka tog života zbilja! 

Nu ne bilo iza te nevolje dugo, 

Bršljan sebi našo vito stablo drugo, 

Ter je uza nj opet više dizo glavu, 
Srcu satrvenu na okrepu pravu ; 


Al i opet grozni grom sudbine kobne 


Baci stablo oto medju stiene grobne... 
Proklinjo sam sudbu, proklinjo sam — dosta! 
Kletva mojih svaka nesrećom mi posta ! 
Osta moje oko mutno ali suvo, 

A u mladu srcu bies i jad sam čuvo. 

I opet se bršljan zemskim vio prahom 
Ko griešnika miso, zadnjim dišuć dahom, 
Al je sretan opet našo stablo drugo — 
Uza nj bio opet sretan dugo — dugo... 
Vjenčan uz njeg mnio vječnu naći slavu 
Srcu si i duši na utjehu pravu... 

U to dodje zlobnik — spazi stablo divno 
Spazi i taj bršljan — odtrže ga kivno: 
Čemu da i slomljen podporom se služi, 
Bolje da se jadan po tom kalu pruži, 
Pa da plače zdvojan, dok mu danak sviće, 
Promašeno svoje izgubljeno žiće!... 
Srce mi se posve zavilo u crno, 

Sav se svijet hladno od mene odvrno: 
Kad al bolji genij smilova se meni, 
Podporu mi kaza, reče: tamo kreni! 

I biedno mi srce oživilo s nova 

Ko da ga ja makla harfa Davidova, 
Nov mi život sviće, nova zora puca, 
Rodoljubnim žarom svaka žila kuca! 

Život, sreću, radost, sve to, Bože, sve to 
Vrati mi Hrvatstvo premilo i sveto, 

To je stablo uz kog bršljan duha moga 
Vije s do i preko neba visokoga ; 

To je što mi srce radošću napaja, 

Da ne gine mlado i da ne očaja ; 

To je divna sila, slutih ju odavna, 

Što sad toli žarko mojim žićem ravna: 
Iskra je Hrvatstva, što ju Bog zanjeti 
Za nj ću jednak' rado živit i umrieti! 












Sadržaj 


Posveta 
Tugomili . 
Moje sree 
Spomen-evieće . 
Romantičnost 

* Kletve 
Spomen 
Još te ljubim 
Mrtvoj ljubi 
Očaj 

Moja zviezda 
Na grobu 
Moje pjesme 
Izprika 
Narodna . 

San i java 
Snivaj janje . 
Plačidruzi 

Dom i draga 
Utjeha : 
Zadnja molba . 
Do vidjenja . 
Tuga . 

Pokoj . 

Mani me se 

Bez sroka 
Proljeće 

Ljeto 

Jesen 

Zima . 
Nezaborav 
Ljubavi 
Tuga 

Na razstanku 
Ali . 

Kob 

Stan 

Miruj srce . 
Dan 
Mir... 
Na te misleć 
Gdje si 
Sjeta . 

Iza smrti 
Žao 

Usred noći . 
Ima časa 
Mala druga 
Primorčice 
Soneti . 
Mir... 
Vatroslavu . 

Poruka 
Majci . 

U smrt majke . 

Mrtvoj ljubi . . e 

